മലയാള ചിത്രം അത്തരത്തിന്റെ ചിത്രീകരണം പൂര്ത്തിയായി സമൂഹത്തില് ഏറെ വിവേചനം നേടുന്ന ട്രാന്സ് ജെന്ഡര് കമ്യൂണിറ്റിയുടെ പ്രശ്നങ്ങള് ഉയര്ത്തി ശ്രദ്ധേയനായ മാധ്യമ പ്രവര്ത്തകന് പി അഭിജിത്തിന്റെ പ്രഥമ ഫീച്ചര് ഫിലിമായ അന്തരംത്തിന്റെ ചിത്രീകരണം പൂര്ത്തിയായി.ചെന്നൈയില് നിന്നുള്ള ട്രാന്സ് വുമണ് നേഹ മലയാളത്തില് ആദ്യമായി നായികയാകുന്ന ചിത്രം കൂടിയാണിത്. ഗ്രൂപ്പ് ഫൈവ് എന്റര്ടെയ്ന്മെന്റ്സിന്റെ ബാനറില് ഒരുങ്ങുന്ന ചിത്രത്തിന്റെ കഥയും, സംവിധാനവും സംവിധായകന്റേതാണ്. പുതുമകളും, കൗതുകങ്ങളും നിറഞ്ഞ ചിത്രത്തിന്റെ ചിത്രീകരണം കോഴിക്കോട്, വയനാട് തുടങ്ങിയ പ്രദേശങ്ങളിലായി കോവിഡ് മാനദണ്ഡങ്ങള് പാലിച്ചായിരുന്നു നടന്നത്. രക്ഷാധികാരി ബൈജു വിലെ അഭിനയത്തിന് മികച്ച ബാലതാരത്തിനുള്ള സംസ്ഥാന അവാര്ഡ് ലഭിച്ച നക്ഷത്ര മനോജ് ചിത്രത്തില് അഭിനയിക്കുന്നുണ്ട്. കോള്ഡ് കേസ്, എസ് ദുര്ഗ്ഗ, ലില്ലി എന്നീ ചിത്രങ്ങളിലൂടെ ശ്രദ്ധേയനായ കണ്ണന് നായരാണ് ചിത്രത്തിലെ നായകന്. എഴുത്തുകാരിയും അഭിനേത്രിയും പ്രമുഖ ട്രാന്സ് ആക്റ്റിവിസ്റ്റുമായ എ രേവതി അതിഥി താരമായി എത്തുന്നു എന്ന പ്രത്യേകതയുമുണ്ട്.The post മലയാള ചിത്രം അത്തരത്തിന്റെ ചിത്രീകരണം പൂര്ത്തിയായി first appeared on MalayalamExpressOnline.